
SS^IVERSES  vegades  s'ha  fet  al•lusió  a  la 
instal•lació  del  nostre  Laboratori  de  Fo- 
nètica Experimental,  i  fins  s'ha  indicat 
ja  quelcom  de  les  tasques  que  s'hi  rea- 
litzaven. Així  passa,  per  no  citar  aquí 
tots  els  passatges,  i  fent  abstracció  de  la 
Memòria  presentada  a  V Excel•lentíssima  Diputació  Provincial 
de  Barcelona  (Barcelona,  1914),  en  els  Reports  dels  treballs  fets 
per  les  Oficines  Lexicogràfiques  durant  el  bienni  de  1Q13-1Q14 
(pàg.  3)  i  IQ15-IÇ16  (pàgs.  35-38),  en  la  Guia  de  les  Institucions 
científiques  i  d' Ensenyança  de  la  Diputació  de  Barcelona  (pàg.  32), 
publicada  pel  Consell  de  Pedagogia  (Barcelona,  1916),  i,  darre- 
rament, en  el  volum  primer  d'Estudis  fonètics  (pàgs.  5-7),  del 
qual  ens  ocupem  més  avall  (pàgs.  13-15). 

Mai,  però,  val  a  dir,  pel  mateix  caràcter  de  les  publicacions 
adduïdes,  el  Laboratori  de  Fonètica  ha  pogut  ésser  exposat, 
en  la  seva  instal•lació,  organització  i  funcionament,  d'una  ma- 
nera precisa  i  detallada,  com  requeria. 

El  present  Report  tendeix  a  fer-ho,  i  volem  creure  que 
la  seva  publicació  ha  de  contribuir  encara  no  tant  a  justificar 
la  manera  com  s'ha  correspost  a  la  munificència  de  la  nostra 
Corporació  Provincial  com  a  fer  conèixer  i  divulgar  l'existència 
d'una  instal•lació  on  convergeixen  tants  camps,  d'exploració 
científica  i  sovint,  a  l'ensems,  d'aplicació  pràctica. 

Cal  remarcar  sobretot  aquest  darrer  aspecte  del  Laboratori, 
no  solament  per  ço  que  afecta  els  més  profans,  que  difícilment 
s'avindrien  a  acccptar-lo,  per  raó  de  la  mateixa  novetat  incone- 
guda  de  la  matèria,  sinó  també  per  ço  que  afecta  els  erudits  en 
general,  i  en  particular  els  lingüistes  que,  com  observa  J.  Rous- 
selot,  pujats  en  mètodes  tradicionals,  es  senten  presos  d'una 
espècie  de  terror  injustificada  així  que  se'ls  parla  de  recórrer 
a  l'ús  d'un  aparell. 


L  Laboratori,  instal•lat  d'una  manera  es- 
table, encara  que  provisòria,  en  una  de 
les  dependències  de  l'Institut  d'Estudis 
Catalans  anexa  a  les  Oficines  Lexicogrà- 
fiques, ha  funcionat  des  dels  seus  prin- 
cipis sota  la  direcció  del  qui  subscriu, 
tenint  d'auxiliar,  accidentalment,  Na  Josepa  Costumà,  i  ara, 
d'una  manera  definitiva,  Na  Germana  Raig.  Aquest  poc  nom- 
bre de  personal,  fins  ara  suficient  per  a  les  tasques  a  complir, 
ha  tingut  els  seus  inconvenients,  però  ha  tingut  també  a  l'en- 
sems els  seus  aventatges.  Així,  d'una  part,  mentre  que  el 
Director,  retribuït  a  sou  pel  seu  treball  en  les  Oficines  Lexico- 
gràfiques, podia  solament  assistir  al  Laboratori  quan  les  seves 
ocupacions  li  permetien,  deixava,  d'altra,  disponibles  per  a 
l'adquisició  de  material  les  quantitats  que  altrament  s'haurien 
hagut  d'esmerçar  en  concepte  d'honoraris,  que,  com  a  tals,  són 
assignats  sols  a  l'assistent.  Això  ha  fet  que,  si  bé,  gràcies  a  la 
presència  de  la  dita  assistent  en  el  Laboratori  matí  i  tarda,  i 
degut  al  veïnatge  d'aquest  amb  les  Oficines  Lexicogràfiques, 
s'han  pogut  atendre  sempre  les  visites  que  s'han  presentat,  i 
solventar  les  qüestions  ofertes,  no  ha  estat,  en  canvi,  factible 
el  fixar  un  horari  per  al  públic  i  determinar  un  pla  de  treball 

metòdic.  Aquestes  circumstàncies  no  han  contrastat.,  però, 
que,  estudiosos  procedents  de  diversos  camps  científics,  assa- 
bentats de  la  novella  instal•lació,  l'aprofitessin  ja  durant  aquest 
primer  any  de  vida  que  compta  aproximadament  el  Labo- 
ratori. En  el  llibre  de  visites  obert  a  l'efecte,  junt  amb  la 
indicació  dels  treballs  efectuats,  hi  trobem,  entre  altres,  ano- 
tades aquestes  visites: 


1 1  3 


•    «3  h  cS 

CO     1-1 

pj,    -    cS  oi 


ji  j} 


■a  « 

cd   to   ü 

UfllH 

•3    "-1    i! 
CL,  O    O 

is   »  " 

CS 


.2         >° 


03  ^5 

J-  -a    ci 


t;  <s  c 


"       'O;o  S  rf 


> 


-  = 

_  u 

01  ï- 

S  £ 


,2  ^5 

■a  u  a 

-  .-s  —  ,2 

~C  .3  Cl  -3 

Sí    P  01             J 

^3     íS  U     03  Í3 

3  fe  •*  ~    cS 

-  Í  - --  - 

w  5  ~-= 

rf  S  M  3 

cS  O  +->   rf 

— •  03    3    — 

9    5    0 


B 

o  .21 


M     „     - 
-^      73      ~> 

Se  a  5 


COrt 


43    C 
en    X 


«3     U   ^ 


S  £   -C     £     -       "5     H 


on  ^ 


'«•■S.2 

=  2 

O    u    u    p    O 
Cl,  en 


D     - 

l'O  o  5  a 

DO    r.     3    « 
H   1-     01     S  ï-i 
ci  —    C 

-g  JS  S  ■§ 

+*  S"1  =» 
B  "J  S  2 
=  •-  o  - 
cl  ci  M  '" 
a  3  .2  $ 


M     O     Ci 

C      7!    -U 

oi  -g  "3 

I -si 


■2  T3 
cS 

2  feó 
^>   ci 

c/3 

'o    ei 
oi  —i  x 

*B    »         -3 
5  T3  rt 


ci    tS 


'3  = 

_  1-1 

-O  ei 

'55  Oh 

8  S 

u  O 

Oh  U 

c  71 


rt^.., 


Ü   >   > 


2  .o  a 


3  . 

.3  .3       u  o  u 


CS     CÍ 


li 


-a  .2 


...   -..    -w  ^->     v     ,,  ^3 


-    ci 


o  .2 


SjO  4) 
2  "^ 


U 


co    a    2      :  «íí  «Í5  «íí  "O    U 


o  -c  x  9  *rt 

•r!  ■«  o   a  2 


o-  0-  S 
E   2  -^ 

5  fV  ^ 


W  ii 


x 


•  in      ü      3 

C  ih  S 

o  Ch  a 

M    r<     S 

a  S  o 

H    M    'J 


cS 

al 

es  -r 


co    tn    71 


2  0-9 


£  f,  i-j  w  a  a 


o  5 


u    o 
a   a  > 

^O      73     tO 

1-i.r;  a 
'u  ^  ü 


a  a  s 


H 


^Nwo-,  w  *-'c>'Ompom 


m     -^-00     N 


s^ 


.-i    G 

)-i     tu 

-o  3  "o 


.2  «        o 

,,  -o  -C  ^  « 

e^^S  Sa 


-o  -o  o  «  5 


ci    ri    ci    D 

•«      S-,      l•l•l    VI 
41    <U     01     O 


<  B 


(S 

i—i 

w 

Ih 

ptí 

ü 
> 

ci 

<s 

O 

os 

ü 

■C 

~ 

> 

<<< 

<! 

=      ^      ^ 


a        d  O  a 
-^  >>-a  < 

Í!     «1     íí     r        • 

-    0-  >    3 
ci    C    rt    Cl    ci 

KïïüQÜ 


•a  ^ 
—   O-, 


ntoni 
Ernest 

Manu 
có,  Jos 
aume 

Sor 

o 

71 

Cl 

CJ 

ca 

orenç 
Alfred 
Jordi 
Eduar 

<        3"  E  '->  Cl 

i-i 

i-Í    C    =  -a" 

Griera, 

Jockeif 

Montol 

López 

Pastor, 

Perboy 

|o 

ber, 
mme 
anda 
ddar 

PL| 

•  -     O    &,  3 
PÍ  t/3  V3  C/3 

;*-; 

- 

3 

o 

>— i 

— 

O 

~ 

V 

r. 
Cl 

O 

s 

O 

fl 

a 

^r 

ci 

s 

fe 

2 

ci 

o 

0 

c/ï" 

•a 

i-, 

Ui 

Is 

4> 

fl•l 

O 

H> 

^ 

—    10   — 


Amb  aquesta  anotació  n'hi  ha  prou  per  a  jutjar  de  la  uti- 
lització vària  que  s'ha  fet  dels  diferents  aparells  que  posseïm, 
en  totes  les  seves  manifestacions  científiques  i  pràctiques. 
Això  representa  un  generós  eixamplament  del  camp  d'actuació 
del  Laboratori,  que  no  pensaven  que  es  realitzés  tan  aviat 
quan  de  bon  principi  el  circumscrivíem  modestament  a  l'estudi 
del  nostre  idioma. 


OM  es  pot  veure  dins  la  llista  precedent, 
on  figuren  solament  noms  d'aquelles  per- 
sones vingudes  amb  un  fi  determinat  de 
consulta  o  d'estudi,  no  es  fa  esment  per 
res  de  les  nombroses  visites  fetes  per 
individus  que  han  servit  únicament  com 
a  subjectes  d'investigació.  A  propòsit  d'això,  havem  de  cons- 
tatar l'eixamplament  honrós  i  agradable  del  camp  de  la  inves- 
tigació lingüística  del  català,  assignat  primordialment  a  les 
nostres  tasques.  I  no  podia  ésser  d'altra  manera,  donat  el 
caràcter  de  gabinet  públic  de  treball  que  prengué  el  Labora- 
tori, la  multitud  d'interessos  d'ordre  científic  que  s'adeien 
amb  la  nova  institució,  i  el  pla  de  recerques  especials  que  hi 
portaven  els  erudits.  No  gens  menys,  tot  això  contribuïa  al 
prestigi  del  nostre  idioma  i  del  nostre  Laboratori,  que  per  aquest 
sol  fet  estenia  el  seu  radi  d'influència  i  penetrava  vigorós  en 
una  nova  esfera  de  relació  científica,  i  podia  aprofitar-se,  d'una 
manera  directa  i  immediata,  dels  resultats  múltiples  obtinguts 
en  ei  domini  experimental. 

Així  veiem  com  s'han  pogut  abordar  en  el  nostre  Labo- 
ratori problemes  fonètics  de  tota  mena,  des  dels  més  senzills 
i  assequibles  de  solució,  com  són  els  que  afecten  les  articulacions 

dels  sons,  fins  als  més  complicats,  que  cauen  dins  l'esfera  de 
l'entonació  i  del  ritme.  Proveïts  de  recursos  per  a  tots  els 
casos  que  s'han  presentat  fins  ara,  ha  estat  factible  la  combinació 
de  diversos  aparells,  tals  com  el  fonògraf  i  el  registrador  de  la 
paraula,  per  escatir  i  determinar  qüestions  de  principi  en  què 
es  basen  moltes  dades  fins  ara  establertes  respecte  de  la  melodia 
del  llenguatge;  la  veu  parlada  i  cantada  ha  estat  curosament 
recollida  en  fonogrames,  i,  en  casos  especials  que  calia,  ha  pogut 
ésser  transcrita  en  gràfiques,  permetent-nos  d'aquesta  manera 
fixar  per  als  ulls  ço  que  teníem,  i  conservem,  solament  per  a 
l'orella. 

Aquest  darrer  aspecte  del  Laboratori  com  a  arxivador 
de  la  veu,  ens  ha  ocupat  una  multitud  d'hores,  per  bé  que,  per 
afectar  principalment  el  qui  subscriu,  no  se'n  resi  paraula  en 
l'exposició  sumària  de  visites  més  amunt  transcrita.  En  efecte, 
el  nostre  Laboratori  ha  tendit  i  tendeix  a  crear  una  secció  es- 
pecial que  haurà  d'ésser  la  base  d'un  Arxiu  de  la  Paraula,  on 
vagin  ingressant  a  poc  a  poc,  directament  impressionats,  tots 
els  nostres  parlars,  amb  llur  caràcter  narratiu  vulgar,  literari, 
dialectal,  etc,  en  totes  les  seves  manifestacions.  La  biblio- 
grafia dialectal,  dèiem  en  la  Memòria  sobre  la  fundació  del 
Laboratori,  tindrà,  amb  el  temps,  un  auxiliar  poderosíssirr 
i  insubstituible  en  aquest  arxiu,  que,  amb  una  precisió  i  inten- 
sitat infinitament  major  que  la  dels  antics  pergamins  dubtosos, 
ens  permetrà  sentir  a  tota  hora  la  llengua  sempre  viva,  repro- 
duïda per  la  màquina.  Malauradament,  tot  ço  que  a  això  es 
reporta,  se  n'ha  anat  fins  ara  en  temptatives  i  provatures  més 
o  menys  encertades.  La  mancança  de  temps  per  dedicar-hi, 
d'una  part,  i  d'altra  l'anormalitat  de  les  circumstàncies,  que 
no  ens  ha  permès  de  posar-nos  en  relació  amb  altres  centres  on 

es  realitzen  treballs  semblants  per  orientar-nos  d'una  manera 
definitiva  sobre  l'adopció  de  procediment  i  de  mètode,  han  fet, 
com  s'indica,  que  sols  poguessin  pendre's  uns  pocs  fonogrames, 
més  aviat  encara  com  a  mostra  que  com  a  cosa  definitiva. 
Es  d'esperar,  no  obstant,  que,  salvades  les  dificultats,  podrà 
prosperar  l'Arxiu  de  la  Paraula,  ampliat  encara,  més  que  en 
un  sentit  purament  d'ordre  lingüístic,  en  un  sentit  d'ordre  na- 
cional, que  ens  aporti  la  impressió  i  conservació  de  la  veu  de  les 
personalitats  més  sortints  i  més  elevades  de  la  nostra  terra. 

El  coneixement  precís  del  parlar  dels  sords-muts  i  l'apli- 
cació pràctica  de  la  Fonètica  Experimental  han  estat  també 
objecte  d'estudis  en  el  Laboratori.  Una  sèrie  d'enquestes 
han  estat  fetes  amb  nois  i  noies  procedents  de  l'Escola  de  la 
Casa  Provincial  de  Caritat,  de  la  del  Convent  de  Franciscanes  i 
de  les  de  sords-muts  i  anormals  de  l'Ajuntament  de  Barcelona, 
i  han  permès  fer  entreveure  un  camp  verge  per  a  l'aplicació  dels 
nous  procediments  que  tant  han  de  contribuir  a  ajudar  el  sord- 
mut  en  la  seva  tasca  penosa  d'adquirir  l'hàbit  de  la  llengua  par- 
lada. Afegim  aquí,  per  la  relació  estreta  que  hi  tenen,  les  tandes 
d'experiències  i  d'exercicis  establerts  amb  alguns  dels  visitants 
per  a  la  coneixença  detallada  de  determinats  casos  patològics 
relacionats  amb  l'emissió  de  la  veu,  com  també  per  a  la  correcció 
de  defectes  i  vicis  de  pronunciació,  reeducant,  per  dir-ho  així, 
el  funcionament  de  la  llengua. 

Heu's  aquí  breument  comentats,  en  els  apartats  precedents, 
els  treballs  cabdals  que  s'han  fet  en  el  Laboratori  i  que,  més 
amunt  (pàg.  7),  sintetitzàvem  en  llista.  Observem,  sobretot, 
aquell  fet  d'aplicació  pràctica  de  la  ciència  fonètica  a  què  ens 
referíem  en  el  començament  del  Report,  el  qual  fet  tindrà 
encara  una  majo    importància  a  mesura  que  sigui  coneguda  la 


—  i4  — 


nostra  instal•lació.  Ella  permetrà  també  divulgar  la  possibili- 
tat d'estudiar  les  llengües  estrangeres  sense  necessitat  de  mestre, 
donarà  peu  a  l'ampliació  de  la  nostra  escola  de  filologia,  i  intro- 
duirà, sens  dubte,  en  algun  domini,  nous  mètodes  d'investigació 
i  d'ensenyament. 


}NA  gran  manifestació  externa  de  l'acti- 
vitat del  Laboratori  en  el  curt  espai  de 
temps  del  seu  funcionament  no  és  estada 
possible,  particularment  si  es  recorden 
(pàg.  5)  les  condicions  en  què  el  dit  fun- 
cionament ha  hagut  d'operar-se.  Mal- 
grat d'això,  havem  d'assenyalar  l'edició  recent  del  volum  primer 
d'Estudis  Fonètics,  amb  què  s'ha  inaugurat  la  sèrie  de  les  nos- 
tres publicacions.  Les  indicacions  sobre  treballs  a  executar 
en  el  Laboratori,  fetes  en  el  darrer  Report  dels  treballs  de  les 
Oficines  Lexicogràfiques  (pàg.  37),  apareixen  ja  en  bona  part 
realitzades  en  l'esmentat  volum,  el  primer  que  surt  a  Espanya 
dedicat  exclusivament  a  la  Fonètica  Experimental.  No  serem 
pas,  naturalment,  nosaltres  que  ens  complaurem  en  fer  aquí 
una  autocrítica  de  la  publicació,  que  havem  de  reservar  al 
judici  imparcial  dels  entesos  en  la  matèria;  però  sí  que,  posats 
en  el  deure  de  ressenyar  les  tasques  realitzades,  no  podem 
menys  que  reproduir  i  comentar  el  sumari  del  llibre,  per  tal  de 
facilitar  al  llegidor  una  orientació  recta.  El  dit  sumari  com- 
prèn : 

1.     Uns  mots  per  via  de  pròleg  justificant  la  publicació 
del  llibre  (pàgs.  6-8). 

2.  Comentaris  a  un  fragment  recitat.  Estudi  fet  a  base 
d'una  estrofa  de  L'AÜàntida  recitada  per  diferents  individus 
i  estudiada  quantitativament  per  determinar  la  relació  que  hi 
ha  entre  ells  (pàgs.  9-50). 

3.  Variacions  cronomètriques  de  la  superfície  d'inscripció 
dels  aparells  registradors  del  so.  Anàlisi  micromètric  d'una 
sèrie  de  fragments  de  gràfica  per  a  establir  fins  a  quin  punt  és 
ben  regular  la  marxa  dels  aparells  utilitzats  en  els  laboratoris 
en  general  (pàgs.  51-74). 

4.  L'articulació  de  la  k,  g  mallorquines.  Coneixença 
exacta  dels  moviments  de  la  llengua  en  la  producció  d'aquestes 
consonants  mitjançant  el  paladar  artificial  (pàgs.  75-82). 

5.  Descobriments  recents  en  el  domini  de  l'ortoèpia  fran- 
cesa. Article  crítica  d'un  llibre  del  professor  Grammont,  de 
Montpeller  (pàgs.  83-114). 

6.  Notes  fonètiques  de  la  llengua  Ewe.  Una  multitud 
d'observacions  sobre  la  producció  dels  sons  d'aquest  parlar 
sudafricà,  deduïdes  de  nombroses  experiències  fetes  a  base  del 
parlar  d'un  indígena  (pàgs.  1 15-176). 

7.  Notes  de  Laboratori.  Construcció  de  paladars  arti- 
ficials. Valuació  del  funcionament  de  les  membranes  dels 
tambors;  membranes  i  embocadures;  plomes  inscriptives  sen- 
zilles i  dobles;  superfícies  transparents;  errors  de  mesurament; 
deficiències  del  registrador  i  del  motor  del  fonògraf.  Com  es 
veu,  doncs,  una  sèrie  de  noves  aportacions  a  altres  tants  capí- 
tols interessants  d'utilització  dels  recursos  d'experiment  (pà- 
gines 177-200). 

8.  De  fonètica  catalana.  Observacions  sobre  les  nasals 
i  la  nasalitat.  La  consonant  r  estudiada  en  els  batements  de 
la  llengua.     Sobre  l'articulació  de   la  p,  t,  k  (pàgs.   201-236). 

9.  La  instal•lació  d'un  laboratori  de  fonètica.  Exposició 
detallada  d'un  pla  complet  de  laboratori  (pàgs.  237-264). 

10.  L'articulació  de  la  /  castellana.  Examen  detingut 
del  dit  so  fet  a  base  d'una  radiografia,  ampliat  amb  palatogrà- 
mes  i  traçats  de  l'aparell  registrador  (pàgs.  265-276). 

11.  Intensitat  fisiològica  de  les  consonants  plosives  de 
l'alemany  (pàgs.  277-302). 

12.  Notes  fonètiques  disperses,  versant  part  sobre  el 
jueu-espanyol  de  Constantinoble,  part  sobre  el  dialecte  grec 
de  Corfú  (pàgs.  303-316). 

Fem  observar  aquí  que,  seguint  el  costum  establert  per 
l'Institut,  els  treballs  van  redactats  en  la  llengua  dels  autors, 
ço  que,  en  el  nostre  cas,  augmenta  la  garantia  d'expansió  del 
català,  per  trobar-se  representades  en  el  volum,  demés  de  la 
nostra,  la  llengua  castellana,  la  francesa,  l'anglesa  i  l'alemanya. 
I  fem  notar  encara  que,  amb  la  nostra  publicació,  un  cop  res- 
tablerta la  normalitat  a  Europa,  serà  probablement  factible 
el  canvi  amb  revistes  i  publicacions  anàlogues,  la  qual  cosa 
no  s'havia  pogut  realitzar  encara. 


)A  base  de  consolidació  de  la  nova  ciència, 
de  la  Fonètica  Experimental,  i  del  seu 
expandiment  per  Espanya,  a  Catalunya, 
està,  doncs,  ja  assegurada.  Tenim  ins- 
tal•lat un  Laboratori  que  s'ha  esforçat 
a  respondre  als  fins  de  la  seva  creació 
i  que  s'acorda  amb  la  confiança  amb  què  la  seva  existència  futura 
va  ésser  ja  acollida  pels  nombrosos  membres  inscrits  al  Primer 
Congrés  Internacional  de  Fonètica,  reunit  a  Hamburg,  la  pri- 
mavera de  l'any  1914,  confiant-se-li  la  constitució  d'un  Comitè 
Nacional  de  Fonetistes  per  a  Espanya.  Si  bé,  degut  a  les  cir- 
cumstàncies, convidats  ja  alguns  dels  que  l'havien  de  constituir, 
l'establiment  definitiu  i  l'actuació  d'aquest  Comitè  hagué  d'ajor- 
nar-se per  a  ocasió  més  propícia,  tenim  la  satisfacció  de  creure 
que,  quan  l'hora  arribi,  el  Laboratori,  que  no  haurà  perdut 
el  temps,  podrà  rependre  la  iniciativa,  que  serà  encara  més 
fructífera  si  l'avala  la  consideració  que  segurament  inspirarà  als 
seus  membres.  Tenint  això  present  és  que  no  solament  ha- 
vem procurat  que  el  nostre  Laboratori  disposés  d'aquells  re- 
cursos d'experimentació  i  d'estudi  d'aplicació  immediata  a  la 
investigació  científica  dels  fenòmens  del  llenguatge,  sinó  que 
tampoc  havem  descuidat  el  fer-nos,  tant  com  ha  estat  possible, 

amb  tots  aquells  de  caràcter  pràctico-pedagògic  i  de  demos- 
tració que  poguessin  ajudar  la  solució  de  conflictes  i  dubtes 
interessats  en  altres  branques  de  la  fonètica  experimental  més 
allunyades  d'aquella.  Havem  tingut  sobretot  present  que, 
en  un  Comitè  de  Fonetistes,  no  hi  poden  mancar,  per  exemple, 
professionals  de  la  sordomudística,  del  cant,  de  l'ensenyament 
de  llengües  estrangeres,  etc;  i  a  aquest  fi  generós  i  de  propor- 
cions amples  havem  encaminat  l'esmerçament  dels  recursos 
que  se'ns  atorgaven  per  a  l'adquisició  de  material. 


ERM  I  NAT  el  present  Report,  creiem 
oportú  de  donar  a  conèixer  les  principals 
adquisicions  de  material  fetes  fins  avui 
pel  nostre  Laboratori,  la  fotografia  de 
les  quals  acompanyem  per  via  d'apèndix. 
Les  dites  adquisicions  són  aquestes: 
i.  Saquets  exploradors,  de  cautxú,  tipus  Rousselot  (fig.  2), 
i  olives  nasals  (fig.  3). 

2.  Embocadures  de  diferent  tipus   (fig.  4)  i  càpsula  larin- 

gal  (fig.  5)- 

3.  Col•lecció  de  tambors  (figs.  6  i  7). 
Diapasó  electromagnètic   (fig.  8). 
Aparell  per  a  mesurar  les  gràfiques  (fig.  9). 
Indicador  de  les  articulacions  (fig.  10). 
Aparell  registrador  de  la  paraula,  estable,  amb  cilindre 

de  25  cm.  de  llarg  i  20  cm.  de  diàmetre.  Model  perfeccionat, 
tipus  Rousselot,  a  propòsit  per  a  estudis  en  el  Laboratori 
(fig.  11). 

8.  Aparell  registrador  de  la  paraula,  portàtil,  amb  ci- 
lindre de  0*165  m.  de  llarg  i  0*145  m.  de  diàmetre.  Model 
senzill,  tipus  Montalbetti,  a  propòsit  per  a  excursions  dialectals 
(fig.  12). 

9.  Fonògraf  Edison  (fig.  13);  aparell  de  polir  cilindres; 
harmònium;  màquina  fotogràfica;  màquina  d'escriure;  piles  elèc- 
triques, etc,  etc. 

10.  Aparell  transcriptor  dels  traçats  del  fonògraf  (fig.  14). 
n.     Aparell   de  flames   manomètriques,  tipus  Montalbetti 

(fig-  15). 

12.  Col•lecció  de  diapasons  (fig.  16). 

13.  Ressonador  universal,  tipus  Rousselot  (fig.  17). 

14.  Aparell  Struycken  per  a  la  fotografia  instantània 
de  la  veu  (fig.  18). 

15.  Model  del  cos  humà,  desmuntable  (fig.  19);  larinx 
(figs.  20  i  21). 

16.  Indicador  del  funcionament  de  la  larinx  (fig.  22). 

17.  [Materials  per  a  la  construcció  de  paladars  artificials 
(figs.  23  i  24)  per  a  l'estudi  de  les  articulacions. 

18.  Accessoris  per  a  la  utilització  dels  aparells  registradors. 

19.  Col•lecció  de  guiallengües  (fig.  25). 

20.  Pathégraf.  Combinació  del  Pathéfon  amb  un  dis- 
positiu gràfic  (figs.  26  i  27). 

21.  Biblioteca  fonètica  general. 

En  l'apèndix  de  figures  que  donem,  ja  s'indica  d'una  ma- 
nera més  precisa,  encara  que  molt  sumària,  el  servei  que  parti- 
cularment pot  obtenir-se  de  cada  aparell.  Els  que  posseïm, 
anotats  en  la  llista  precedent,  no  són  encara  tots  els  que  vol- 
dríem, però  els  pocs  que  hi  manquen  confiem  que  completaran 
aviat  l'utillatge   del  Laboratori. 

P.  Barxils 

Barcelona,  desembre  de   1917. 


Fig.  i 


El  subjecte  parla  dins  d'una  embocadura  (fig.  4),  tenint  una 
oliva  de  cristall  (fig.  3)  introduïda  en  el  nariu  dret,  i  una  càpsula 
laringai  (fig.  5)  aplicada  convenientment  sobre  el  tiroide.  Els  tres 
accessoris,  relligats  cada  un  amb  un  tubus  de  goma  al  braç  de  tres 
tambors  diferents,  hi  condueixen  l'aire  i  les  vibracions  de  la  larinx. 
Una  membrana,  la  més  fina  possible,  vibra  segons  la  força  i  el  ca- 
ràcter de  l'impuls  rebut  i  fa  vibrai  semblantment  una  ploma  adheri- 
da a  la  seva  superfície  i  posada  en  contacte  amb  el  full  de  paper 
ennegrit  que  hi  ha  entorn  del  cilindre  del  registrador.  Les  tres 
línies  blanques  que  es  veuen  damunt  del  fons  negre  són  les  resul- 
tants d'aquells  moments  vibratoris.  Amb  una  combinació  com 
presenta  la  figura,  ens  és  donat  l'obtenir  un  sincronisme  perfecte 
del  funcionament  de  tres  elements  cabdals  de  la  paraula,  com  són 
el  nas,  la  larinx  i  la  boca. 


Fig. 


Els  saquets  exploradors  (ampoides  exploratrices) ,  de  cautxú, 
de  diferents  formes  i  tamanys,  col•locats  entre  les  mandíbules,  darre- 
ra els  incisius,  damunt  de  la  llengua,  etc,  i  relligats  al  tambor  del 
registrador,  ens  subministren  corbes  de  diferent  amplitud,  segons 
la  intensitat  de  la  pressió  efectuada  pel  tancament  de  la  boca  o  pel 
funcionament  de  la  llengua. 


Fig-  3 


Una  oliva  nasal  introduïda  convenientment  en  un  dels  narius, 
i  relligada  a  un  tambor  inscriptor  de  l'aparell,  condueix  al  registra- 
dor l'aire  que  en  parlar  s'escapa  per  les  fosses  nasals.  La  gràfica  del 
corrent  d'aire  nasal  així  obtinguda  ens  fa  veure  la  seva  influència 
sobre  l'element  oral  del  llenguatge  i  ens  ajuda  a  determinar-ne  les 
característiques. 


Fig.  4 


Com  es  pot  veure  per  ço  que  ja  s'indica  més  amunt  (fig.  i),  les 
embocadures,  de  fusta  o  d'alumini,  són  un  dels  accessoris  imprescin- 
dibles en  tot  estudi  lingüístic  emprès  a  base  d'inscripcions  en  l'apa- 
rell registrador.  L'embocadura  s'aplica  damunt  dels  llavis  i 
recull  la  columna  d'aire  que  surt  per  la  boca  quan  parlem,  trans- 
metent-la al  tambor  i  aquest  a  la  ploma  de  l'aparell. 


Fig. 


Amb  l'empleu  de  la  càpsula  laringal,  petit  recipient  ovalat 
cobert  amb  una  membrana  de  cautxú,  recollim  directament  les 
vibracions  glòtiques  que  es  transmeten  al  tambor  de  l'aparell  registra- 
dor, traduint-se  en  gràfiques  damunt  del  cilindre  (fig.  i). 


Fig.  6 


Fig.  7 


Càpsules  inscriptrius  o  tambors.  En  posseïm  una  bona  col•lec- 
ció, de  la  qual  en  donem  solament  dues  de  mostra.  Els  tambors 
són  un  accessori  imprescindible  per  al  funcionament  del  registrador 
(fig.  n),  sobre  el  qual  es  collen  amb  un  caragol.  El  braç  del  tambor 
transmet  les  vibracions  al  recipient  cobert  d'una  membrana  fina. 
Sobre  aquesta  membrana  hi  ha  col•locada  una  abraçadora  minús- 
cula solidària  de  l'estilet  i  de  la  ploma,  l'extrem  del  qual  articula 
amb  una  argolla  que  en  facilita  la  inclinació  i  l'afinament. 


Fig.   S 

Diapasó  electromagnètic.  —  B,  barreta-suport  per  a  fixar  a 
l'aparell;  R,  caragol  regulador  de  la  làmina  de  platí  per  a  establir 
el  contacte  amb  el  diapasó;  P,  ploma  inscriptriu.  —  El  diapasó,  relli- 
gat a  dues  piles  elèctriques,  produeix  cent  vibracions  dobles  per  segon, 
les  quals,  transmeses  al  cilindre  de  l'aparell  registrador  (fig.  n),  donen 
el  traçat  fornit  per  la  mostra  M.  Aquesta  mostra,  aplicada  damunt 
les  gràfiques,  serveix  d'escala  per  a  la  valoració  del  temps  empleat 
en  el  parlar. 


Fig.  9 


Aparell  per  a  mesurar  les  gràfiques,  — El  full  de  paper  tret  del 
registrador  i  fixat  convenientment,  es  col•loca,  com  indica  la  figura, 
entre  el  sòcol  S  i  la  planxa  de  metall  P  que  el  manté  segur  amb  el 
seu  pes.  Les  puntes  delimitadores  i  i  2  es  poden  desplaçar  de  dreta 
a  esquerra  i  al  revés  per  mitjà  del  botó  B.  Llavors  es  mesura  l'espai 
de  separació  de  les  dites  puntes  fent  funcionar  el  botó  B'  dividit  en 
cent  parts.  Això  fa  que,  amb  l'ajuda  del  nostre  aparell,  es  puguin 
mesurar  exactament  les  quantitats  fins  a  1/100  de  mil•límetre. 


Fig.    10 


Indicador  de  les  articulacions.  —  Un  tambor  de  grans  dimensions 
T,  muntat  sobre  un  peu  que  el  sustenta,  porta  adherit  un  tubus  de 
goma  a  l'extrem  del  qual  s'articula  un  saquet  explorador  S,  o  també 
una  oliva  nasal  0.  Introduïts  aquests  objectes  a  la  boca  o  als  narius 
(figs.  2  i  3),  es  parla,  i  la  pressió  dels  orgues  o  de  l'aire  es  transmet  al 
dit  tambor,  que  fa  oscil•lar  més  o  menys  el  bracet  indicador  que  hi  ha 
col•locat  a  la  membrana. 


Gran  aparell  registrador  de  laboratori. — M,  manivela;  T,  "po- 
litges  i  corretja  de  transmissió;  R,  regulador;  C,  cilindre;  C\  carro; 
P,  portatambors  de  les  plomes;  G,  guia  del  carro;  G1,  guia  d'articu- 
lació del  carro;  V,  vis  sense  fi;  A,  articulador  del  carro;  R1,  resistència 
de  G1.  La  manera  de  funcionar  i  d'utilitzar  aquest  aparell  és  la 
mateixa  que  es  descriu  a  propòsit  de  la  fig.  i.  Cal  notar,  no 
obstant,  que,  ultra  la  seva  major  grandària  comparat  amb  l'altre 
tipus  de  viatge  (fig.  12),  el  nostre  registrador  té  també  un  major  per- 
feccionament tècnic,  principalment  en  ço  que  es  refereix  a  la  precisió 
de  moviments  del  carro  i  a  l'enginyosa  facilitat  de  regular  la  dispo- 
sició dels  tambors. 


Fie.   12 


Aparell  registrador  de  viatge.  —  5,  sòcol;  e,  escaires  per  a  fixar 
el  sòcol  a  la  taula;  C,  cilindre;  M,  capsa  del  motor;  C,  clau  per  a  donar 
corda  a  l'aparell;  G,  piu  graduador  de  la  velocitat;  T,  politges  i  corret- 
ja de  transmissió;  c,  carro  desplaçable  articulat  amb  el  vis  sense  fi; 
g,  guia  i  suport  del  carro;  5',  suport  dels  accessoris  per  a  l'enregistra- 
ment de  la  paraula;  P,  braç  portatambors;  /,  tambor;  p,  ploma  ins- 
criptriu;  L,  càpsula  laringal  articulada  amb  el  corresponent  tubus 
de  goma  i  relligada  al  braç  del  tambor. 


Fig.   13 

Amb  el  fonògraf,  reproduït  aquí  solament  en  esquema,  s'im- 
pressiona la  veu,  es  fixen  els  sons,  però  d'una  manera  diferent  de  ço 
que  anotàvem  (fig.  1)  per  al  quimògraf .  Amb  el  fonògraf,  la  impressió 
feta  permet,  com  és  sabut,  ésser  escoltada  i  servir  de  base  a  tota 
mena  d'observacions  acústiques. 


Amb  el  fonògraf-transcriptor  Lioret  podem,  com  ja  indica  el 
nom,  impressionar  i  reproduir  directament  la  veu  i  també  obtenir-ne 
traçats  gràfics.  El  funcionament  de  l'aparell  s'opera  com  indiquen 
les  Detres  :  M,  manivela;  t,  roda  tangent  de  vis  sense  fi;  a,  roda  d'an- 
gle; V,  vis  de  translació;  A,  agulla  (palanca-suport);  C,  cilindre  de 
cera  del  fonògraf;  B,  bastiment  de  fusta;  T,  tambor  d'entrenament 
del  paper  P.  La  palanca-suport,  que  porta  en  el  seu  extrem  inferior 
un  safir  espuntat,  va  seguint  el  moviment  pausat  del  cilindre,  acos- 
tant-s'hi  o  apartant-se'n  segons  la  fondària  dels  solcs  finíssims  que 
hi  ha  obert  la  impressió  de  la  veu.  I  aquest  moviment  d'acosta- 
ment o  apartament  del  safir  es  transmet  al  braç  portador  de  l'agulla, 
que  oscil•la  de  dreta  a  esquerra,  marcant  damunt  del  paper  fumat 
les  vibracions  de  la  veu.  La  corretja  que  va  a  la  polit  ja  del  gran 
tambor  no  té  altre  objecte  que  desplaçar  paulatinament  la  faixa  de 
paper  per  tal  que  les  dites  vibracions  puguin  desenrotllar-se  com  cal. 


Fig.   15 

Amb  l'aparell  cle  flames  manomètriques  es  persegueix  princi- 
palment una  finalitat  d'ordre  pedagògico-pràctic.  En  efecte,  un 
individu  pronunciant  un  so  determinat  davant  la  càpsula  P  fa 
vibrar  una  membrana  tensa  que  hi  ha  al  fons,  transmetent-se  les  vi- 
bracions fins  a  afectar  el  repòs  de  la  flama  /,  que,  naturalment, 
oscil•la  segons  elles.  Si  llavors,  donada  la  corda  per  mitjà  de  m 
afluixem  l'aturador  r,  el  quadrat  de  miralls  M  entra  en  movi- 
ment rotatori,  oferint  als  ulls  una  cinta  dentellada  0  que  reflecteix 
l'element  sonor  de  la  veu. 


Fig.    ió 


Col•lecció  de  diapasons  de  diferents  altures  de  to,  muntats  sobre 
ciixetes  de  ressonància,  i  apropiats,  principalment,  com  a  mitjà  de 
demostració,  per  al  reforçament  dels  sons.  Els  cinc  exemplars  del 
nostre  Laboratori,  de  400  a  504  (n.°  1),  de  864  a  964  (n.°  2),  de  1,784 
a  1,856  (n.°  3),  de  3,608  a  3,698  (n.°  4)  i  de  7,300  vibracions  senzilles, 
són  indicats  per  a  les  vocals  u,  0,  a,  e,  i  respectivament.  El  procedi- 
ment és  senzill  :  El  subjecte  es  posa  en  estat  de  pronunciar  una  de 
les  dites  vocals,  i,  tot  mantenint  fixa  la  posició  dels  orgues  que  aquella 
vocal  reclama,  s'acosta  a  la  boca  el  diapasó,  agitat  prèviament  amb 
un  arquet  de  violoncel  o  amb  una  boleta  de  marfil.  Llavors,  el 
so  del  diapasó  serà  percebut  tant  més  fort  com  més  s'acosti  a  la  ca- 
racterística de  la  vocal. 

Fem  observar  que  tots  els  diapasons  tenen  anells  corredissos 
com  els  que  es  veuen  en  el  n.°  2,  permetent  així  assajar  la  mateixa 
experiència  amb  sons  vocàlics  que  caiguin  en  llocs  compresos  entre 
el  nombre  màxim  i  mínim  de  vibracions. 


Fig.   17 


Ressonador  universal,  utilitzable  principalment  per  a  demos- 
tracions sobre  un  so  determinat.  El  subjecte  parla  a  l'entrada  P 
del  tubus  cilíndric  R,  que  constitueix  pròpiament  el  cos  del  ressona- 
dor. Una  espècie  d'èmbol  graduat  G,  que  es  pot  fer  recular  o  avan- 
çar a  voluntat,  augmenta  o  disminueix  l'espai  de  ressonància  dintre 
del  tubus.  El  dit  èmbol  graduador  porta  fixat  un  tubus  de  goma  A 
transmissor  del  so  produït  a  l'orella  de  l'individu  que  escolta. 


Fi».    18 


L'aparell  ideat  per  Struycken  manca,  en  l'exemplar  que  posseïm, 
del  complement  destinat  a  la  fotografia  instantània  de  la  veu.  Mal- 
grat això,  el  seu  ús  ens  posa  a  les  mans  un  mitjà  d'il•lustració 
pràctica  excel•lent.  Aquest  és  un  dispositiu  especial  per  a  la  pro- 
jecció de  les  vibracions  sonores  damunt  d'un  vidre  esmerilat.  La 
llum  pot  ésser  presa  per  un  heliòstat  E,  o,  si  es  vol,  produïda  per  una 
llàntia  d'arc.  Amb  l'heliòstat  disposat  convenientment,  es  dirigeix 
el  raig  de  llum  solar  de  tal  manera  que,  passant  per  la  caixeta  D  amb 
moviment  de  rellotgeria,  fereixi  el  mirallet  oscil•lant  C  adherit  a  la 
membrana  que  rep  la  vibració  sonora  impulsiva.  Produint  llavors 
un  so  davant  la  botzina  A,  les  vibracions  que  el  caracteritzen  agiten 
la  dita  membrana  i  forçosament  també  el  mirallet,  que  transmet  les 
oscil•lacions  de  llum  a  un  altre  col•locat  a  l'interior  de  la  caixeta  D, 
passant  a  reflectir-se  d'aquí  a  la  superfície  B.  El  nostre  aparell, 
doncs,  pot  contribuir  a  solucionar  un  gran  problema,  com  és  el  del 
control  de  la  paraula  exercit  per  la  vista.  En  aquest  sentit,  l'aparell 
de  "flames  manomètriques  (fig.  15)  té  aquí,  indubtablement,  un  camp 
de  compleció  d'una  valor  inestimable. 


Fig.    io 


Un  model  del  cos  humà,  desmuntable,  és  indicat,  en  el  labora- 
tori, no  per  a  estudis  directes  d'investigació,  sinó  com  a  objecte  de 
demostració  acompanyant  les  conferències  o  explicacions  que  es 
donen  sobre  la  fisiologia  dels  sons  en  general.  En  aquest  sentit, 
completa  ço  que  anotem  en  parlar  de  la  larinx  (figs.  20  i  21). 


Fie.  20 


Fig.  21 


Esquema  de  la  larinx  vista  de  darrera.  — E,  epiglotis;  e  e,  cartílag 
tiroide  o  escutiforme;  a  a,  c.  aritenoides;  g,  glotis  amb  les  cordes 
vocals;  A,  c.  anular  o  cricoide. 

Aquesta  figura  esquemàtica,  amb  mobilitat  dels  cartílags  ari 
tenoides  i  de  l'anular,  així  com  de  les  cordes  vocals,  permet  donar 
una  idea  exacta  del  funcionament  de  la  larinx  en  produir-se  la  veu 

Explorador  de  la  larinx.  t —  L'aparell,  posat  en  comunicació  amb 
dues  piles  elèctriques,  s'aplica  convenientment  damunt  del  cartílag 
tiroide.  Els  moviments  vibratoris  que  s'originen  quan  s'emet  la 
veu,  posen  en  contacte  intermitent  una  làmina  de  platí  amb  el  peu- 
suport  de  la  campaneta,  produint-se  el  so  indicador  del  funcionament 
de  la  glotis.  El  nostre  explorador,  de  maneig  difícil,  serveix  més 
aviat  com  a  mitjà  de  demostració  de  l'element  sord  o  sonor  d'un 
fonema. 


Fig-  23 


Fig.   24 


Paladar  natural  (fig.  23).  — Divisió  del  paladar  dur  i  tou  :  La 
regió  dels  alvèols  s'estén  de  les  dents  fins  a  la  línia  de  ratlles  petites; 
a,  paladar  anterior  dur;  b,  paladar  posterior  dur;  c,  paladar  anterior 
tou;  d,  paladar  posterior  tou.  L'arc  puntillat  assenyala  la  regió  res- 
tant del  paladar  posterior  tou,  que,  normalment,  no  es  coberta  mai 
amb  el  paladar  artificial.  De  totes  maneres,  en  casos  especials,  aquest 
inconvenient  pot  salvar-se  mitjançant  l'additament  d'una  nova 
capa  flexible. 


Paladar  artificial  (fig.  24) .  —  Es  construeix  una  plaqueta  tè- 
nue a  base  d'urania  i  de  cotó  fluix,  que  s'emmotlla  perfectament 
al  paladar  natural.  Proveïda  la  superfície  interior  d'una  capa  de 
magnèsia,  s'introdueix  el  paladar  a  la  boca  del  subjecte  i  aquest 
parla.  Llavors  es  treu  altra  vegada  el  paladar,  i  es  nota  que  el 
moviment  fet  per  la  llengua  se  n'ha  emportat  la  pols  blanca,  deixant 
el  traçat  del  fons  negre.  La  faixa  sombrejada  de  la  fig.  24  repre- 
senta el  resultat  obtingut  amb  la  pronunciació  de  la  n. 

Col•lecció  de  guiallengües  de  formes  diferents  en  llur  part 
superior  extrema.  Els  guiallengües  són  particularment  utilitza- 
bles en  la  correcció  de  les  articulacions.  Una  posició  de  la  llengua 
necessària  per  a  la  producció  d'un  so,  sovint  difícil  d'ésser  descrita 
exactament  i  reproduïda  així  mateix  pel  subjecte,  esdevé,  reforçada 
per  un  exercici  constant,  d'execució  planera  mitjançant  una  certa 
pressió  dels  guiallengües  sobre  la  part  de  l'orgue  menys  disciplinada. 


Fig.  26 


La  figura  és  prou  clara  perquè  ens  entretinguem  a  descriure- 
la.  Notem  solament  que  el  Pathégraf  és  una  combinació  en- 
ginyosa del  motor  del  gramòfon  i  d'un  aparell  gràfic,  permetent 
l'audició  i  la  visió  simultànies  d'un  text  determinat.     A  l'efecte,  i 


Fig.  27 


mentre  el  disc  reprodueix  la  impressió,  una  cinta  de  paper  (fig.  27), 
que  porta  imprès  el  dit  text,  es  va  descabdellant  als  nostres  ulls, 
ajudant  poderosament  a  la  claredat  de  percepció  de  l'orella.  Cons- 
truït el  Pathégraf  principalment  per  facilitar  l'estudi  de  les  llengües 
estrangeres  sense  necessitat  de  mestre,  o  per  suplir-ne  l'absència, 
compta  la  casa  editora  amb  una  multitud  de  discos  i  les  bandes  corres- 
ponents a  propòsit.  El  nostre  Laboratori  posseeix  actualment  les 
col•leccions  castellanes,  franceses,  angleses  i  alemanyes  que,  ultra  la 
valor  pedagògica  que  llur  possessió  representa,  poden  contribuir, 
en  un  moment  donat,  a  la  resolució  de  problemes,  com,  per  exem- 
ple, els  de  determinar  la  corba  melòdica  de  la  veu  en  el  corrent  d'una 
frase  o  constatar  una  dubtosa  modalitat  fonètica  de  l'idioma.  Afe- 
gim encara  que,  mercès  a  la  construcció  previsora  de  l'aparell,  el 
braç.  portador  del  diafragma  és  desmuntable  en  la  seva  meitat,  per- 
metent així  l'aplicació  del  recòrder  comú  als  discos  d'altres  marques 
que  les  de  la  casa  Pathé.  La  qual  cosa  dóna  lloc  a  audicions  de  tot 
gènere,  i  d'una  manera  especial,  fonèticament  parlant,  a  les  de  ca- 
ràcter recitatiu  que,  tot  i  no  essent  incloses  en  les  col•leccions  damunt 
dites,  serveixen  de  complement  a  la  finalitat  pedagògica  i  científica 
que  anotàvem. 

